Antonov An-26

Antonov An-26 (v ukrajinčine a ruštine: Антонов Ан-26; v kóde NATO: „Curl“) je dvojmotorové turbovrtuľové transportné lietadlo vyvinuté v Sovietskom zväze v 60. rokoch 20. storočia. Konštrukčne vychádza z typu Antonov An-24 s dôrazom na možnosti vojenského využitia. Oproti svojmu predchodcovi má zmenenú zadnú časť trupu s veľkou nákladovou rampou a je vybavený motormi s vyšším výkonom. Čínska spoločnosť Xian Aircraft Manufacturing Company vyrába kópie An-26 pod označením Y-14 (označenie sa neskôr zmenilo späť na Y-7). Špecifikácie (An-26) Technické údaje Posádka: 5 Kapacita: 40 cestujúcich Nosnosť: 5 500 kg Dĺžka: 23,80 m Rozpätie: 29,20 m Výška: 8,575 m Plocha krídel: 74,98 m² Hmotnosť prázdneho lietadla: 15 020 kg Maximálna vzletová hmotnosť: 24 000 kg Pohonná jednotka: 2x turbovrtuľový motor ZMDB Progress (Ivčenko) AI-24VT a 1x prúdový motor Sojuz (Tumanskij) RU-19-A300 Výkon pohonnej jednotky: 2x 2 103 kW a 1x 7,85 kN Výkony Cestovná rýchlosť: 440 km/h Maximálna rýchlosť: 540 km/h Dostup: 7 500 m Dolet: s maximálnou záťažou: 1 100 km s maximálnym množstvom paliva: 2 550 km Zdroj Tento článok je čiastočný alebo úplný preklad článku Antonov An-26 na českej Wikipédii (číslo revízie nebolo určené).